钦定古今图书集成/历象汇编/岁功典/第063卷 > 竹马子 宋柳永
## 钦定古今图书集成/历象汇编/岁功典/第063卷 > 竹马子 宋柳永

登孤垒。荒凉，危亭旷望，静临烟渚。对雌霓挂宇，雄风
拂槛，微收烦暑。渐觉一叶惊秋，残蝉噪晚，素商时序。
览景想前欢，指神京、非雾非烟深处。　向此成追感，
新愁易积，故人难聚。凭高尽日凝伫。赢得销魂无语。
极目霁霭霏微，断鸦零乱，萧索江城暮。南楼画角，又
逐残阳去。